मुम्बई: उपनगरीय रेलगाड़ी के अंदर आज सुबह प्रथम श्रेणी के कोच के पंखे में एक सांप लिपटा मिला, जिसमें सैकड़ों यात्री सवार थे। घटना आज सुबह साढ़े नौ बजे तितवाला-सीएसएमटी लोकल ट्रेन में हुई और मध्य रेलवे के एक अधिकारी ने इसमें शरारत से इंकार नहीं किया है क्योंकि रेलगाड़ी नेटवर्क पर लगातार चल रही थी और इस बीच यह किसी यार्ड में नहीं गई। रेलवे के अधिकारियों ने बताया कि यात्रियों ने ठाणे स्टेशन के नजदीक रेलगाड़ी का अलार्म चेन खींचा और सांप को बाहर निकाला।